text: "Sire rois," fait il, "a Primonus,
   Dont vous est cis consaus venus
   Qui Griiois voulez asservir ?
   De honteus entremés servir
   Les voulez, quant par vo haussage
   Voulez avoir d'aus treüage
   K'ains vos ancestres ne requist.
   Qui ce vous loa il mesfist.
   Maint damage lor avez fait
   À tort, dont vous avez mesfait.
   Mais, s'à ce vouliiez entendre
   Que vous as Griex vousissiez rendre
   Leur damages entierement,
   Et puis feïssiez serement
   Que mais ne lor demanderiez
   Nule riens, ains lor aideriez
   De tout vo povoir contre autrui
   Qui faire leur vorroit anui,
   folio34r
   Je croi que il conseil aroient
   Que ce mesfait vous pardonroient ;
   Ou la bataille à aus aurés.
   Prenez lequel que vous voulés
   De ces II poins, et choisissiez,
   De par Griiois, et bien sachiez 
   K'autre chose n'enporterez."
  